Case ID: 1092841
Sentence 422: Məhkum2 qanunsuz göstərişinə əsasən, X5, X7, X8, MəhkumN, MəhkumN, X9, X10 və qrupun hal-hazırda istintaqla şəxsiyyətləri müəyyən edilməmiş digər üzvləri, X20 köhnə qərargah binasına gətirildiyi vaxtdan 06 may 20N7-ci il tarixdə günorta saatlarınadək olan müddətdə, həmin binada olduqları müxtəlif vaxtlarda, X20dən düşmənlə əlaqələri, onun hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, düşmənlə əməkdaşlıq edən digər hərbi qulluqçular barədə məlumatlar almaq, daha çox “vətən xaini” ifşa etmək, habelə törətməsini ehtimal etdikləri əməllərə görə qisas almaq məqsədilə X20ə qarşı zorakı hərəkətlər etmiş, yəni günün müxtəlif, o cümlədən gecə saatlarında, arada müəyyən fasilələr verilməklə, davamlı şəkildə, köhnə qərargah binasının ikinci mərtəbəsində olan otaqlarda, əynində olan paltarlarını cıraraq soyundurub, əllərini arxadan, habelə ətrafda baş verənləri görməməsi üçün əski parçasını gözünün üstünə salıb üstündən yapışqanlı lentlə bağladıqları X20i yerə yıxıb, yumruq, şillə və təpiklə, habelə taxta parçası, plastik boru və məftillə onun bədəninin müxtəlif nahiyələrinə çoxsaylı zərbələr vurmuş, daha şiddətli təsir etməsi üçün onun üstünə su töküb, xüsusi qurğu vasitəsi ilə, bədəninin müxtəlif nahiyələrinə naqil birləşdirməklə uzun müddət elektrik cərəyanı vermiş, əl barmaqlarını qapının arasında qoymaqla sıxmış, sağ ayağının barmağının dırnağını xüsusi alətlə dartaraq çıxarmağa cəhd göstərmiş, içmək üçün su istədikdə zorla sidik içirmiş, X20 yenə də heç kimə qarşı düşmən hərbi qulluqçuları tərəfindən seksual xarakterli hərəkətlərin edilməsini təşkil etmədiyini bildirdiyindən, 06 may 20N7-ci il tarixdə günorta saatlarınadək eyni qaydada fiziki zor tətbiq etmiş və işgəncə vermiş, ona sağlamlığa yüngül zərərvurmaya aid olan “sağ bilək nahiyəsinin arxa səthinin, xayalığın sol və sağ yarısının ön səthinin, sol baldırın yan səthinin orta N/N-nin, hər iki diz qapağı nahiyəsinin aşağı kənarının, sol budun ön-iç səthinin aşağı N/N-nin, sağ ayağın üst səthinin, sağ aşıq-baldır oynağının ön səthinin yaraları” xəsarətlərini yetirmişlər.